Ilemẓyen Inaddalen n Leqbayel

JSK , d Tazegzilt n wawalen n tefranṣi'st Jeunesse Sportive de Kabylie , neɣ Ilemẓiyen inaddalen n Iqbayliyen (s tifinaɣ ⵉⵍⴻⵎⵥⵉⵢⴻⵏ ⵉⵏⴰⴷⴷⴰⵍⴻⵏ ⵏ ⵉⵇⴱⴰⵢⵍⵉⵢⴻⵏ) d taɣlamt n tcirets uḍar i-d-ilulen deg 1946 d Tizi Wezzu . D tallit n trad ger 1954 ar 1962, JSK ur turar ara di tilɣuɣa i yellan d tallit-nni irumiyen. Mi tebbwi tmurt azarug, tuɣal-d s urar, acku tella tetturar deg weḥric n ugemmir akw d kra taɣlamtin am: WA Boufarik, ASO Chlef, USM Maison-Carrée, OM Ruisseau, atg. Ger imurar n imiren, nezmer ad nebder kra : Terzi, Zeɣdud, Xalfi, Ḥawcin, atg.

JSK tuli-d ar weḥric wis II n tilɣuɣa taɣelnawt deg 1967-1968 akw d imurar Quli, Kufi, Karamani, Wahabi, Deriǧ, atg, s usleɣmay : Ali Benfeda, amyurar n taɣlamt taqburt n FLN. Ur teɛṬil ara, asegas nniḍen tuli-d ɣer weḥric amezwaru deg 1968-1969. Deg 1969-1970, turar s usleɣmay afranṣis 'Jean Lemaître'. Ma di 1970-1971 s usleɣmay Abdereḥaman Bubeker, i yeṭfen amkan n Abdelaziz Bentifur, i yemuten di yiwet n laksida n tkarust.

Seg useggas nni JSK tuɣal d ttin ifazen, imi tewi 11 n tilɣuɣin, 4 teqbucin n Lezzayer, snat n teqbucin n tilɣuɣa n tefriqt, yiwet n teqbuct n teqbucin n tefriqt, tqbbuct tunigt n tefriqt, akw d 3 n teqbucin n CAF ta deffir ta(deg 2000, 2001, 2002).

Ger imyurar i yefkan afud muqren i taɣlamt n JSK, llan: Arezqi Kufi, Dris Quli, Muḥend Crif Hanaci, Racid Dali, Kamal Awis, Abdella Ğebbar, Mehdi Serbaḥ, Kamal Tahir, Mulud Ibud, Bacir Dwadi, Maḥfud Bukadum, Abderrezaq Ḥarb , Salem Amri, Mukrane Baylec, Arezqi Meɣrisi, Ṣaleḥ Lɛerbas, Murad Amara , Abdelhamid Sadmi, Racid Adɣiɣ, Ɛli Fergani, Ğamal Menad, Ḥakim Medan, Mestafa Anan, Ḥusin Amrus, Rabaḥ Mengelti, Racid Baris, Ɛli Benlaḥsen, Maḥyeddin Meftaḥ, Umar Ḥamened, Naser Bwic, Musa Sayb , Aziz Benḥamlat, Brahim Zafur, Farid Ɣazi, Lyes Baḥbuḥ, atg.

Aṭas isleɣmayen i selḥan taɣlamt n JSK, garasen : 'Popescu , Bazyl Marian, Peter Matiga , Lenner' , Taḥar Belḥaǧ (Aqbur n taɣlamt Le Havre), Belqasem Aluc (Aqbur n taɣlamt-AS St Etienne), Hasen Hamuten (Aqbur n taɣlamt MC Alger d France Olympique di 1948), Abdelaziz Bentifur (Aqbur n taɣlamt OGC Nice d taɣlamt taqburt n FLN), Abderaḥman Bubeker (Aqbur n taɣlamt AS Monaco d taɣlamt taqburt n FLN), Amar Rouai (Aqbur n taɣlamt Angers d taɣlamt taqburt n FLN), Mokrane Oualiken (Aqbur n taɣlamt Nîmes d taɣlamt taqburt n FLN ), Maḥyeddin Xalef, 'Stéfan Zywotko', Nur Benzekri, Nureddin Saɛdi, Ǧafar Haruni, Brahim Ramdani, Kamal Mwasa, Azeddin At Ǧoudi, Musa Sayb, atg.

Tiqbucin n JSK

Taqbuct n ilɣuɣen n tefriqt (2 tikwal)

Taqbuct tunnigt n tefriqt (yiwen webrid)

Taqbuct n teqbucin n tefriqt (yiwen webrid)

Taqbuct n CAF (3 iberdan)

Taqbuct n Lezzayer (5 tikwal)

Tilɣuɣa n Lezzayer (14 iberdan)

Taqbuct tunnigt n Lezzayer (2 tikwal)

Imurar n JSK

Tamawin d timselɣa

Tamawin

Timselɣa